Publication: Magyar Közlöny
Issue: MK-1999-31 (Year: 1999, Number: 31)
Era: 1990-2004
Section: 5.4. A Közalapítvány a kiemelkedően közhasznú szervezetekre a közhasznú szervezetekről szóló — módosított — 1997. évi CLVI. törvényben (a továbbiakban:
Paragraph Index: 72

10. A Közalapítvány kezelő szerve, képviselete 10.1. A Közalapítvány vagyonának kezelője és legfőbb döntéshozó szerve a 13 tagú Kuratórium. 10.2. A Kuratórium tagjait az Alapító 3 évre kéri fel. A Kuratórium elnökét az Alapító a tagok közül jelöli ki 3 évre. A Kuratórium elnöke és tagjai ismételten is felkérhetők. 10.3. A Kuratórium tagjai a következők: A Kuratórium elnöke: Berényi Dénes („DOMUS” program vezetője, Debrecen) A Kuratórium titkára: Pósán László (országgyűlési képviselő, Debrecen Ady Akadémia) A Kuratórium további tagjai: Görömbei András (KLTE tanszékvezető, irodalomtörténész, Magyarok Világszövetsége javaslata) Cseh Sándor (Győri Tanítóképző Főiskola volt főigazgatója, KÉSZ) Halzl József (Rákóczi Szövetség elnöke) Vajna Zoltán (BME Vízgépészeti Tanszék egyetemi tanár, Műegyetem ’56-os Alapítvány elnöke) Entz Géza (NKÖM, OMVH elnöke) Kocsis Károly (Közgazdasági Egyetem, Bölöni Farkas Közgazdasági Továbbképzési Program) Révész Máriusz (országgyűlési képviselő) Borhidi Attila (JPTE, Pécs) dr. Csizmazia Zoltán (rektor, Agrártudományi Egyetem, Debrecen) Szabó Tibor (HTMH elnöke) dr. Udvardy Miklós (DOTE rektorhelyettes, Debrecen) 10.4. A kuratóriumi tagság megszűnik: — a felkérés időtartamának lejártával, — lemondással, — az Alapító által történő visszahívással, a Ptk. 74/C. §-ának (6) bekezdésében szabályozott feltételekkel, — a tag halálával, — a Közalapítvány megszűnésével. 10.5. A közalapítványi célok megvalósításának veszélyeztetését kell megállapítani különösen, ha — az Alapító felhatalmazása alapján — az oktatási miniszter által az Alapító Okirat 5.2. pontjával összhangban kidolgozott minőségbiztosítási elvek nem érvényesülnek maradéktalanul a Közalapítvány működésében. 10.6. A Kuratórium tagjait számlával igazolt, munkájukkal összefüggő költségeik megtérítése illeti meg, díjazásban nem részesülnek. 10.7. A Közalapítványt a Kuratórium elnöke képviseli. Akadályoztatása esetén bármelyik érdektelen kurátor is eljárhat a Közalapítvány képviseletében. A Közalapítvány SZMSZ-e a működés körében más személyek részleges képviseleti jogosultságáról is rendelkezhet. A bankszámla feletti rendelkezéshez minden esetben két képviseletre jogosult személy együttes aláírása szükséges. A Kuratóriumnak az Alapítóval közszolgálati jogviszonyban álló tagjai képviselőként a fenti esetekben nem járhatnak el. 10.8. A 9.1. és a 9.6. pontokban szabályozott feladatokat — a Kuratórium döntése alapján — a Kuratórium titkára is jogosult ellátni.

Source: https://magyarkozlony.hu/hivatalos-lapok/0b3cecabe5065efd0f5262830f59048660434d93/dokumentumok/63cd7fc7de512b26def4d85bafe89b362362efe4/letoltes